|  |  |
| --- | --- |
| http://www.sppc.lt/ill/logo1.gif | Specialiosios pedagogikos irpsichologijos centras |

****

**KVIETIMAS**

Specialiosios pedagogikos ir psichologijos centras, Lietuvos Respublikos švietimo ir mokslo ministerijos įpareigotas įgyvendinti ESF projektą „Pedagogų ir švietimo pagalbos specialistų kvalifikacijos tobulinimas“. Šio projekto veiklomis siekiama vykdyti prekybos žmonėmis, smurto ir patyčių prevenciją bei formuoti vieningą prevencijos vykdymo politiką Lietuvos švietimo įstaigose.

Prekybos žmonėmis, patyčių ir smurto problema išlieka aktuali, reikalaujanti informacijos apie šiuos reiškinius atnaujinimo, konkrečių pagalbos mechanizmų išmanymo bei gebėjimų juos pritaikyti kasdieninėje švietimo įstaigų darbuotojų veikloje.

***Kviečiame dalyvauti mokymuose savivaldybių administracijų švietimo padalinių specialistus bei deleguoti švietimo įstaigų vadovus, pedagogus, švietimo pagalbos specialistus.***

***Rekomenduojame į minėtus mokymus deleguoti atstovus, gebančius komunikuoti su suaugusių žmonių grupėmis bei profesionaliai perteikti mokymų metu įgytas žinias savo savivaldybėse.***

 Projekto veiklos įgalins specialistus įgyti susistemintų ir kompleksiškų žinių, praktinių įgūdžių bei kitų reikalingų kompetencijų prekybos žmonėmis ir patyčių bei smurto prevencijos srityse. Jie gebės konsultuoti, teikti metodinę pagalbą kolegoms, suinteresuotoms asmenų grupėms minėtose srityse.

 Projekto dalyviai, dalyvavę visose Projekte numatytose mokymų veiklose, įgytas žinias perduos savo savivaldybių švietimo įstaigų atstovams, tuo bus pasiekta įgytų žinių tąsa, aktualios informacijos perdavimas raktinėms švietimo atstovų grupėms. Minėtas modelis turėtų užtikrinti, kad pasibaigus mokymams savivaldybės įvairiuose švietimo sistemos lygiuose turės atstovus, turinčius kompleksiškų žinių prekybos žmonėmis ir patyčių bei smurto prevencijos srityse, ir gebančius profesionaliai valdyti bei koordinuoti prevencijos organizavimą ir pagalbos teikimą savo savivaldybėse.

 Mokymų veiklų rūšys:

* ***Mokymai – seminarai****, kurie skirti kompetencijoms apie prekybos žmonėmis mastą, formas, pagalbos aukoms galimybes, prevencijos galimybės ir būdus švietimo įstaigose įgyti – 48 akad. val. 2+2+2 val.;*
* ***Tarptautiniai vizitai****, kurie skirti susipažinimui su užsienio šalių švietimo įstaigose vykdomomis prekybos žmonėmis, smurto ir patyčių prevencijos priemonėmis ir programomis ;praktinių jų įgyvendinimo problemų aptarimui, gerosios patirties pasidalinimui ir pritaikymui – 4 dienos;*
* ***Supervizijos****, kurių metu bus užtikrinamas grįžtamasis ryšys aptariant praktinių užduočių rezultatus, įgytų žinių ir įgūdžių pritaikymo praktikoje galimybės – 1 diena;*
* ***Užsienio lektorių supervizijos****, kurių metu bus užtikrinamas grįžtamasis ryšys aptariant praktinių užduočių rezultatus, įgytų žinių ir įgūdžių pritaikymo praktikoje galimybės – 1 diena;*

Kviečiame dalyvauti mokymuose: užpildyti (pridedama) dalyvio anketą ir ją atsiųsti iki **2018 – 09 – 21 d. el. paštu** **nomeda.cibarauskiene@sppc.lt****.** Dalyvių skaičius ribotas, apie atrankosrezultatus bus informuoti tik atrinkti kandidatai.

Dalyvavimas mokymuose nemokamas. Mokymų dalyvių maitinimo, apgyvendinimo išlaidas finansuos projektas.

Kilus klausimų, prašau kreiptis į Nomedą Cibarauskienę el.paštu **nomeda.cibarauskiene@sppc.lt** arba tel. 8 5 2101634.